Дадатак 1

**Асаблівасці арганізацыі адукацыйнага працэсу на І ступені агульнай СЯРЭДНЯЙ АДУКАЦЫІ ў 2020/2021 навучальным годзе**

**1. Вучэбныя праграмы**

У 2020/2021 навучальным годзе выкарыстоўваюцца наступныя вучэбныя праграмы:

|  |  |  |  |  |
| --- | --- | --- | --- | --- |
| клас | I | II | III | IV |
| Год зацвярджэння (выдання) вучэбнай праграмы | 2017 | 2017 | 2017 | 2018 |

Усе навучальныя праграмы размешчаны на нацыянальным адукацыйным партале: *<https://adu.by> / [Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. I–IV класы.](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*

**2. Вучэбныя выданні**

У 2020/2021 навучальным годзе будуць выкарыстоўвацца **абноўленыя вучэбныя дапаможнікі**.

1. Беларусь – наша Радзіма. Падарунак першакласніку : вучэбны дапаможнік для ўстаноў агульнай сярэдняй адукацыі з беларускай і рускай мовамі навучання (з электронным дадаткам) / Складальнікі : Н.Г. Ваніна, Л.Ф. Кузняцова, В.І. Цірынава. – Мінск : Адукацыя і выхаванне, 2020.
2. Букварь: учебное пособие для 1 класса учреждений общего среднего образования с русским языком обучения / О.И. Тиринова. – Минск : Национальный ин-т образования, 2020.
3. Русский язык: учебное пособие для 2 класса учреждений общего среднего образования с белорусским языком обучения. В 2 ч. Ч. 1 / М.Б. Антипова. – Минск : Национальный ин-т образования, 2020.
4. Русский язык: учебное пособие для 2 класса учреждений общего среднего образования с белорусским языком обучения. В 2 ч. Ч. 2 / М.Б. Антипова. – Минск : Национальный ин-т образования, 2020.
5. Математика / Матэматыка: учебное пособие для 2 класса учреждений общего среднего образования с русским (белорусским) языком обучения. В 2 ч. Ч. 1 / Г.Л. Муравьева, М.А. Урбан. – Минск : Нац. ин-т образования, 2020.
6. Математика / Матэматыка: учебное пособие для 2 класса учреждений общего среднего образования с русским (белорусским) языком обучения. В 2 ч. Ч. 2 / Г.Л. Муравьева, М.А. Урбан. – Минск : Нац. ин-т образования, 2020.
7. Беларуская мова: вучэбны дапаможнік для 2 класа ўстаноў агульнай сярэдняй адукацыі з рускай мовай навучання. У 2 ч. Ч. 1 / В.І. Свірыдзенка. – Мінск : Нацыянальны ін-т адукацыі, 2020.
8. Беларуская мова: вучэбны дапаможнік для 2 класа ўстаноў агульнай сярэдняй адукацыі з рускай мовай навучання. У 2 ч. Ч. 2 / В.І. Свірыдзенка. – Мінск : Нацыянальны ін-т адукацыі, 2020.

На нацыянальным адукацыйным партале размешчаны электронныя версіі вучэбных дапаможнікаў: [*http://e-padruchnik.adu.by/*](http://e-padruchnik.adu.by/)*.*

Рэкамендацыі па працы з абноўленымі вучэбнымі дапаможнікамі размешчаны на нацыянальным адукацыйным партале: [*https://adu.by*](https://adu.by) */ [Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. I–IV класы.](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)*

Да 2020/2021 навучальнага года падрыхтаваны **новыя выданні для настаўнікаў:**

О.И. Тиринова. Спутник букваря.

В.І. Свірыдзенка. Беларуская мова ў 4 класе. (Вучэбна-метадычны дапаможнік для настаўнікаў устаноў агульнай сярэдняй адукацыі з беларускай і рускай мовамі навучання).

Е.Г. Гуляева, В.И. Гуляев. Музыка в 4 классе (с электронным приложением). (Учебно-методическое пособие для учителей учреждений общего среднего образования с белорусским и русским языками обучения).

М.В. Жуковіч. Літаратурнае чытанне ў 4 класе. (Вучэбна-метадычны дапаможнік для настаўнікаў устаноў агульнай сярэдняй адукацыі з беларускай і рускай мовамі навучання).

Т.Ю. Аброськина. Основы безопасности жизнедеятельности. 2–4 классы. Дидактический материал. В 2-х частях. Часть 1. Личная и коллективная безопасность. Здоровый образ жизни. (Учебное наглядное пособие для учреждений общего среднего образования с белорусским и русским языками обучения).

У дапамогу настаўніку для рэалізацыі ў адукацыйным працэсе кампетэнтнаснага падыходу выдадзены дыдактычныя і дыягнастычныя матэрыялы (серыя «Кампетэнтнасны падыход»):

Юрченко Н.А., Журба А.Ф. Трудовое обучение. 2 класс. Дидактические и диагностические материалы. – Минск: Сэр-Вит, 2020.

Юрченко Н.А., Журба А.Ф. Трудовое обучение. 3 класс. Дидактические и диагностические материалы. – Минск: Сэр-Вит, 2020.

Юрченко Н.А. Трудовое обучение. 4 класс. Дидактические и диагностические материалы. – Минск: Сэр-Вит, 2020.

Поўная інфармацыя аб вучэбна-метадычным забеспячэнні адукацыйнага працэсу на І ступені агульнай сярэдняй адукацыі ў 2020/2021 навучальным годзе размешчана на нацыянальным адукацыйным партале: [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. I–IV класы.*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)

Пры выкарыстанні іншых вучэбных выданняў варта кіравацца артыкулам 94 Кодэкса Рэспублікі Беларусь аб адукацыі, у адпаведнасці з якім да выкарыстання ў адукацыйным працэсе дапускаюцца падручнікі, вучэбныя дапаможнікі і іншыя вучэбныя выданні, афіцыйна зацверджаныя або дапушчаныя ў якасці адпаведнага віду вучэбнага выдання Міністэрствам адукацыі Рэспублікі Беларусь.

**3. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па адпаведным вучэбным прадмеце. Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбных прадметах для I–IV класаў, рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладныя КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў навучэнцаў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія **ўзгадняе з кіраўніком установы адукацыі**.

Прыкладнае КТП па вучэбных прадметах «Музыка», «Выяўленчае мастацтва», «Працоўнае навучанне» размешчана на нацыянальным адукацыйным партале.

**4. Асаблівасці арганізацыі адукацыйнага працэсу**

Звяртаем увагу, што ў пачатку 2020/2021 навучальнага года неабходна арганізаваць паглыбленае паўтарэнне вучэбнага матэрыялу IV чвэрці 2019/2020 навучальнага года. Рэкамендацыі па арганізацыі паглыбленага паўтарэння размешчаны на нацыянальным адукацыйным партале: [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. I–IV класы.*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)

Згодна з тыпавым вучэбным планам агульнай сярэдняй адукацыі ў II-IV класах на вывучэнне вучэбных прадметаў «Беларуская мова» ва ўстановах агульнай сярэдняй адукацыі з беларускай мовай навучання і выхавання і «Русский язык» ва ўстановах агульнай сярэдняй адукацыі з рускай мовай навучання і выхавання адводзіцца 3 гадзіны на тыдзень у першым паўгоддзі і 2 гадзіны на тыдзень у другім паўгоддзі.

На вывучэнне вучэбных прадметаў «Русский язык» ва ўстановах агульнай сярэдняй адукацыі з беларускай мовай навучання і выхавання і «Беларуская мова» ва ўстановах агульнай сярэдняй адукацыі з рускай мовай навучання і выхавання адводзіцца 2 гадзіны на тыдзень у першым паўгоддзі і 3 гадзіны на тыдзень у другім паўгоддзі.

На вывучэнне вучэбных прадметаў «Литературное чтение» / «Літаратурнае чытанне» ва ўстановах агульнай сярэдняй адукацыі з беларускай і рускай мовамі навучання і выхавання адводзіцца 2 гадзіны на тыдзень.

Вучэбныя заняткі па беларускай (рускай) мове ў 2 класе ва ўстановах агульнай сярэдняй адукацыі з рускай (беларускай) мовай навучання і выхавання пачынаюцца з уступнага курса, які носіць інтэграваны характар (на занятках ажыццяўляецца адначасовае навучанне мове і літаратурнаму чытанню). Па завяршэнні ўступнага курса вучэбныя заняткі па вучэбных прадметах «Беларуская мова» і «Літаратурнае чытанне», «Русский язык» и «Литературное чтение» праводзяцца асобна.

Да 2020/2021 навучальнага года падрыхтавана **17-е выданне вучэбнага дапаможніка «Беларусь – наша Радзіма. Падарунак Прэзідэнта Рэспублікі Беларусь А.Р. Лукашэнкі першакласніку»** (укладальнікі – Н.Г. Ваніна, Л.Ф. Кузняцова, В.І. Цірынава). Вучэбны дапаможнік прызначаны для арганізацыі вучэбна-пазнавальнай дзейнасці вучняў на вучэбных і пазакласных занятках (класных і інфармацыйных гадзінах, аб'яднаннях па інтарэсах, у групе прадоўжанага дня). Электронны дадатак да вучэбнага дапаможніка ўтрымлівае мультымедыйную інфармацыю па змесце дапаможніка і метадычныя рэкамендацыі.

У вучэбным дапаможніку выкарыстана тэхналогія дапоўненай рэальнасці, якая дазваляе сродкамі дадатковага кантэнту (аўдыё-, відэаматэрыялаў, 3D-мадэляў і г. д.) пашырыць уяўленні вучняў аб вывучаемых з'явах навакольнага свету. Каб убачыць дапоўненую рэальнасць, чытачу спатрэбіцца смартфон або планшэт з камерай, на якія трэба спампаваць спецыяльны бясплатны дадатак. Падрабязная інструкцыя па выкарыстанні тэхналогіі дапоўненай рэальнасці даецца ў канцы вучэбнага дапаможніка.

У дапамогу настаўнікам распрацаваны дапаможнік «Метадычныя матэрыялы для правядзення заняткаў з выкарыстаннем вучэбнага дапаможніка «Беларусь – наша Радзіма. Падарунак Прэзідэнта Рэспублікі Беларусь А.Р. Лукашэнкі першакласніку» і электроннага дадатку «Беларусь – наша Радзіма» аўтараў Л.Ф. Кузняцовай, В.І. Цірынавай (Пачатковая школа, 2016).

Навучанне ў I класе пачынаецца з курса **«Уводзіны ў школьнае жыццё»**, які вывучаецца на працягу першых 20 вучэбных дзён у межах агульнай колькасцi вучэбных гадзін, вызначаных тыпавым вучэбным планам агульнай сярэдняй адукацыі. Акрамя вучэбных заняткаў па курсе «Уводзіны ў школьнае жыццё», праводзяцца вучэбныя заняткі па вучэбных прадметах «Фізічная культура і здароўе», «Музыка». Астатнія вучэбныя прадметы, вызначаныя тыпавым вучэбным планам агульнай сярэдняй адукацыі, вывучаюцца па завяршэнні курсу «Уводзіны ў школьнае жыццё».

Факультатыўныя заняткі ў I класе праводзяцца з 1 верасня. Для правядзення факультатыўных заняткаў у 2020/2021 навучальным годзе рэкамендуюцца вучэбныя праграмы, зацверджаныя Міністэрствам адукацыі Рэспублікі Беларусь у 2020 годзе. Вучэбныя праграмы і спісы кампанентаў вучэбна-метадычных комплексаў факультатыўных заняткаў размешчаны на нацыянальным адукацыйным партале: [*https://adu.by*](https://adu.by) */* [*Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. I–IV класы.*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/303-uchebnye-predmety-i-iv-klassy-2020-2021.html)

У адпаведнасці з пунктам 4 артыкула 164 Кодэкса Рэспублікі Беларусь аб адукацыі, пунктам 10 Правілаў правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 20.06.2011 № 38, бягучая і прамежкавая атэстацыя навучэнцаў I і II класаў па ўсіх вучэбных прадметах ажыццяўляецца на змястоўна-ацэначнай аснове (без выстаўлення адзнак), якая прадугледжвае слоўную ацэнку вынікаў вучэбнай дзейнасці вучняў. У III і IV класах безадзнакавае навучанне ажыццяўляецца па вучэбных прадметах «Музыка», «Выяўленчае мастацтва», «Працоўнае навучанне», «Фізічная культура і здароўе», «Асновы бяспекі жыццядзейнасці».

**Мэта безадзнакавага навучання** – стварэнне ўмоў для захавання псіхафізічнага здароўя вучняў, развіцця ў іх унутранай матывацыі вучэння, станаўлення адэкватнай самаацэнкі, фарміравання ўменняў самастойна ацэньваць вынікі сваёй дзейнасці.

Ва ўмовах безадзнакавага навучання прымяняюцца разгорнутыя ацэначныя меркаванні, якія адлюстроўваюць ступень засваення ведаў і ўменняў па вучэбных прадметах, а таксама індывідуальны ўзровень развіцця вучняў.

Змястоўны кантроль і ацэнка прадугледжваюць выяўленне індывідуальнай дынамікі засваення вучнем ведаў і ўменняў па вучэбных прадметах і выключаюць параўнанне вучняў паміж сабой. Індывідуальная дынаміка развіцця вучня і ступень засваення ім ведаў і ўменняў вызначаюцца ў супастаўленні з яго ж вынікамі, атрыманымі ў папярэдні перыяд навучання.

Любую знешнюю ацэнку, атрыманую ад педагога, вучань успрымае як заахвочванне або пакаранне, станоўчае ці адмоўнае стаўленне да яго. У сувязі з гэтым недапушчальнае ў якасці знакаў ацэнкі ўвядзенне эмацыйных атрыбутаў – сонейка, смайлікаў, казачных герояў ці людзей, якія праяўляюць радасць, сум ці іншыя эмоцыі. Такія знакі перадаюць вучням эмацыйны зарад і не ўспрымаюцца імі гэтак жа нейтральна, як, напрыклад, знакі «+» і «–», якія паказваюць на адсутнасць або наяўнасць памылак у працы. **Недапушчальнай таксама з'яўляецца замена адзнак іншымі знешнімі атрыбутамі** (зорачкамі, кветачкамі, сцяжкамі і інш.), паколькі пры гэтым функцыю адзнакі бярэ на сябе гэты прадметны знак і стаўленне вучня да яго ідэнтычна адносінах да адзнакі.

На працягу ўсяго перыяду безадзнакавага навучання настаўнік мэтанакіравана працуе над фарміраваннем у вучняў навыкаў самаацэнкі вынікаў вучэбнай дзейнасці.

Для ажыццяўлення кантролю і ацэнкі вынікаў вучэбнай дзейнасці кожнага вучня настаўнік вядзе сістэматычны ўлік засваення вучнямі тых ведаў, уменняў і навыкаў, якія ўнесены ў асноўныя патрабаванні вучэбнай праграмы па кожным вучэбным прадмеце. **Форму і спосабы фіксацыі вучэбных дасягненняў вучняў настаўнік вызначае самастойна.**

У адукацыйным працэсе павінны быць прадстаўлены як кантрольна-ацэначная дзейнасць педагога, так і кантрольна-ацэначная дзейнасць вучняў у дачыненні адзін да аднаго (узаемакантроль і ўзаемаацэнка) і самакантроль, самаацэнка вучняў.

Вынікі кантрольна-ацэначнай дзейнасці могуць выяўляцца ў рознай форме: славеснай (кароткія і разгорнутыя ацэначныя меркаванні), графічнай (напрыклад, лінейкі самаацэнкі і інш.), знакавай (знакі «+», «–» і інш.).

На кожным уроку педагог дае слоўную ацэнку вынікаў вучэбнай дзейнасці вучняў, звяртаючыся да ўсяго класа або да асобных вучняў. Прыклады славесных ацэначных меркаванняў педагога: «Малайчына! Ты правільна вырашыў задачу»; «Малайчына! Ты акуратна выканаў працу»; «Твая праца вартая высокай ацэнкі»; «Сёння ты выканаў працу без памылак. Працаваў цалкам самастойна. Малайчына!»; «Пахвальна! Ты сам выправіў памылку ў сваёй працы і патлумачыў, як вырашаў задачу», «Малайцы! Вы ўсё вельмі стараліся, выконваючы гэта практыкаванне» і інш.

Для ўсведамлення вучнямі крытэрыяў ацэнкі педагог выкарыстоўвае прыём «аналіз узору». Настаўнік дае разгорнутую змястоўную ацэнку розных відаў дзейнасці, на аснове якой падчас калектыўнага абмеркавання вылучаюцца патрабаванні, што прад'яўляюцца да таго ці іншага задання, фіксуюцца крытэрыі, раскрываецца іх змест. Напрыклад, крытэрыі ацэнкі вуснага адказу – правільнасць адказу, паўната, наяўнасць прыкладаў. Крытэрыі ацэнкі практычных дзеянняў – правільнасць выканання кожнага дзеяння, захаванне патрэбнага парадку дзеянняў, самастойнасць выканання. Крытэрыі ацэнкі пісьмовага практыкаванні – адсутнасць памылак, правільнасць выканання ўсіх заданняў, акуратнасць.

Першапачаткова настаўнік выкарыстоўвае ацэначныя меркаванні, у якіх адлюстравана адпаведнасць вынікаў дзейнасці вучняў толькі па якім-небудзь адным крытэры ацэнкі. У далейшым настаўнік аб'ядноўвае ацэначныя меркаванні ў звязнае выказванне, абапіраючыся на структуру тэксту-разважання (тэзіс – доказ – выснова).

Самая распаўсюджаная графічная форма фіксацыі вынікаў вучэбнай дзейнасці вучняў – лінейка самаацэнкі. Для ацэнкі выкананай працы з дапамогай лінейкі самаацэнкі настаўнік разам з вучнямі вызначае паказчыкі, па якіх гэтая работа будзе ацэньвацца, напрыклад: адпаведнасць узору, адсутнасць памылак і інш. Паказчыкаў не павінна быць шмат, паколькі для кожнага з іх неабходна асобная лінейка. Пачынаць навучанне варта з выкарыстання толькі аднаго паказчыка, выразна сфармуляванага і зразумелага вучням. Пасля вызначэння паказчыка настаўнік прапануе самастойна праверыць сваю працу і ацаніць атрыманы вынік з выкарыстаннем лінейкі самаацэнкі. Вучні ацэньваюць працу і ставяць умоўны знак на лінейцы. Пры гэтым выконваецца нязменнае патрабаванне: самаацэнка вучня апярэджвае ацэнку настаўніка. Пасля таго як вучні ажыццявілі самаацэнку, настаўнік правярае працу і ставіць свой значок на лінейцы. Калі самаацэнка вучня і ацэнка педагога супадаюць, то значок вучня абводзіцца кружком; калі не супадае, настаўнік ставіць на лінейцы свой значок вышэй або ніжэй за значок вучня.

Для фіксацыі вынікаў кантрольна-ацэначнай дзейнасці можна выкарыстоўваць знакі «+», «–», «?». Калі праца выканана правільна, без памылак, ставіцца знак «+». Калі ў рабоце выяўлены памылкі, ставіцца знак «–». Калі, ацэньваючы сваю працу, вучань не ведае, ці правільна яна выканана, сумняваецца, ці ёсць у працы памылкі, ставіцца знак «?». Настаўнік на сваё меркаванне можа пашырыць шкалу знакаў.

Для ажыццяўлення пераемнасці ў кантрольна-ацэначнай дзейнасці пры пераходзе да 10-бальнай сістэмы ацэнкі ў III класе неабходна прадоўжыць работу па фарміраванні адэкватнай самаацэнкі навучэнцаў, пазнаёміць іх з крытэрыямі і паказчыкамі выстаўлення адзнак па ўсіх вучэбных прадметах, суправаджаць выстаўленне адзнак у балах слоўным каментаром настаўніка.

Рабочыя матэрыялы настаўніка для фіксацыі ступені засваення вучнямі вучэбнага матэрыялу могуць быць прадстаўлены ў выглядзе табліц на асобных аркушах або ў спецыяльных журналах, сшытках. Дапушчальная электронная форма фіксацыі вынікаў вучэбнай дзейнасці вучняў. Педагог самастойна вызначае форму вядзення сваіх рабочых запісаў і выбар умоўных знакаў.

*У рабочых матэрыялах можна выкарыстоўваць розныя ўмоўныя знакі:*

*«**» – вучань добра ведае вучэбны матэрыял і можа* ***прымяніць*** *яго на практыцы. Гэтым знакам адзначаецца толькі трывалае засваенне вучэбнага матэрыялу, цалкам самастойная і беспамылковая праца вучня;*

*«+» – ведае, умее, правільна выконвае, але зрэдку дапускае адзінкавыя памылкі;*

*«* *– ведае, але недастаткова ўпэўнена; выконвае заданні з невялікай колькасцю памылак, г. зн. у большай ступені матэрыял засвоены, але патрабуецца невялікая дапамога;*

*«**– выконвае некаторыя заданні, але дапускае вялікую колькасць памылак;*

*«–» – не валодае матэрыялам, пры выкананні заданняў практычна ва ўсіх выпадках робіць памылкі; і інш.*

Прыклад вядзення рабочых запісаў у табліцы на вучэбных занятках па навучанні грамаце:

*Табліца*

Кантроль за фарміраваннем уменняў і навыкаў вучняў

на вучэбных занятках па навучанні грамаце

|  |  |  |  |  |  |
| --- | --- | --- | --- | --- | --- |
| Прозвішча, імя вучня | Уменне вызначаць колькасць | | Уменне дзяліць словы на склады | Уменне вылучаць націскны склад | І г.д. згодна з вучэбнай праграмай |
| слоў  у сказе | складоў  у слове |
| Іваноў С. |  | + | + | – |  |
| Пятроў А. | + | – | + | – |  |

Калі вучань не можа сам правільна выканаць заданне, настаўнік не ставіць у сваёй табліцы адпаведны знак або ставіць знак «–», гэтым самым вызначае для сябе неабходнасць індывідуальнай працы з такім вучнем над незасвоеным матэрыялам. Пры гэтым ніякай адмоўнай славеснай ацэнкі настаўнік не дае. Ацэначныя меркаванні карэктуюцца па меры засваення вучнем матэрыялу па пройдзенай тэме, таму табліцы, графікі, ацэначныя лісты лепш запаўняць простым алоўкам.

У табліцах можна фіксаваць колькасць памылак і іх характар. У адпаведнасці з зафіксаванымі ў табліцы дадзенымі настаўнік плануе і арганізуе дыферэнцыраваную і індывідуальную працу на вучэбных, стымулюючых і падтрымліваючых занятках. Педагог можа дадаткова распрацоўваць індывідуальныя лісты вучэбных дасягненняў навучэнцаў.

У канцы навучальнага года настаўнік ажыццяўляе змястоўны аналіз вынікаў вучэбнай дзейнасці вучняў, у якім адлюстроўвае вынікі вучэбнай дзейнасці вучняў у адпаведнасці з патрабаваннямі вучэбнай праграмы. Форма змястоўнага аналізу вынікаў вучэбнай дзейнасці вучняў вызначаецца метадычным аб'яднаннем настаўнікаў пачатковых класаў. На аснове аналізу робіцца выснова аб прычынах цяжкасцяў навучэнцаў у засваенні навучальнага матэрыялу, вызначаюцца шляхі, якія дазволяць ліквідаваць праблемы.

Вынікі вучэбнай дзейнасці вучняў III–IV класаў па вучэбных прадметах «Беларуская мова», «Літаратурнае чытанне», «Русский язык», «Литературное чтение», «Матэматыка», «Чалавек і свет» ацэньваюцца ў балах па 10-бальнай шкале ў адпаведнасці з загадам Міністэрства адукацыі Рэспублікі Беларусь ад 29.05.2009 № 674 «Нормы ацэнкі вынікаў вучэбнай дзейнасці вучняў агульнаадукацыйных устаноў па вучэбных прадметах» і загадам Міністэрства адукацыі Рэспублікі Беларусь ад 29.09.2010 № 635 «Аб унясенні змяненняў і дапаўнення ў загад Міністэрства адукацыі Рэспублікі Беларусь ад 29 мая 2009 г. № 674».

У сувязі з безадзнакавым навучаннем у I-IІ класах неабходна ўлічваць асаблівасці вядзення сшыткаў. На працягу першага года навучання пісьмовыя заданні па навучанні грамаце, матэматыцы выконваюцца ў сшытках на друкаванай аснове. Кантрольныя работы ў I класе выконваюцца ў сшытках на друкаванай аснове або на асобных аркушах.

У II–IV класах усе віды вучэбных работ выконваюцца ў сшытках для вучэбных работ, а ўсе віды кантрольных работ – у сшытках для кантрольных работ. Сшыткі для кантрольных работ захоўваюцца ва ўстанове агульнай сярэдняй адукацыі на працягу года і выдаюцца вучням для выканання кантрольных работ і работ над памылкамі. Усе пісьмовыя вучэбныя і кантрольныя работы правяраюцца настаўнікам пасля кожных вучэбных заняткаў. Памылкі выпраўляюцца. У I–IІ класах адзнакі ў балах не выстаўляюцца.

У III–IV класах усе работы ацэньваюцца ў балах у адпаведнасці з нормамі ацэнкі вынікаў вучэбнай дзейнасці вучняў агульнаадукацыйных устаноў па вучэбных прадметах, зацверджанымі загадам Міністэрства адукацыі Рэспублікі Беларусь ад 29 мая 2009 г. № 674 (у рэдакцыі загадаў Міністэрства адукацыі ад 18.06.2010 № 420, ад 29.09.2010 [№ 635](consultantplus://offline/ref=56D5BFA22CF3C7CD316840D6EE49A12FF740C61D3910B8DB4BA9BDC73BC86E1E235498A3B2A8CAF6CEDDC073DA13x8O)). Адзнакі за выкананне вучнямі III–IV класаў вучэбных работ, у тым ліку самастойных работ, пераказаў і сачыненняў па беларускай і рускай мовах, выстаўленыя ў сшытках для вучэбных работ, могуць заносіцца ў класны журнал і дзённік вучня па рашэнні настаўніка.

З мэтай папярэджання перагрузкі вучняў настаўніку неабходна сачыць за дазіроўкай **дамашняга задання**, тлумачыць на ўроку змест, парадак і прыёмы яго выканання. Рэкамендуецца пры выбары дамашняга задання арыентавацца на змест падручнікаў і вучэбных дапаможнікаў, у якіх практыкаванні і заданні для выканання дома пазначаны сігналамі-сімваламі. Пры гэтым трэба ўлічваць, што аб'ём і змест дамашняга задання настаўнік вызначае дыферэнцыравана, зыходзячы з канкрэтнай адукацыйнай сітуацыі і індывідуальных магчымасцей вучняў.

**На дом не задаюцца:**

заданні вучням I класа на працягу ўсяго навучальнага года па ўсіх вучэбных прадметах;

заданні вучням IІ–IV класаў на выходныя і святочныя дні, канікулы, а таксама пасля выканання пісьмовых кантрольных работ;

заданні, адзначаныя зорачкай;

заданні па вучэбным прадмеце «Асновы бяспекі жыццядзейнасці»;

мастацка-творчыя заданні па вучэбным прадмеце «Выяўленчае мастацтва»;

выкананне практычных работ па вучэбным прадмеце «Працоўнае навучанне».

**Для завучвання на памяць варта прапаноўваць толькі тыя вершы ці ўрыўкі з вершаваных твораў, якія вызначаны вучэбнай праграмай. Асноўная работа па завучванні вершаваных твораў на памяць праводзіцца на ўроку ў адпаведнасці з методыкай.**

У адпаведнасці з часткай 2 пункта 1 Комплексу мер па ўдасканаленні сістэмы падрыхтоўкі спартыўнага рэзерву, зацверджанага Міністэрствам спорту і турызму Рэспублікі Беларусь 30 верасня 2015 года, мэтазгодна забяспечыць правядзенне вучэбных заняткаў па вучэбным прадмеце «Фізічная культура і здароўе» на I ступені агульнай сярэдняй адукацыі настаўнікамі фізічнай культуры, якія маюць адпаведную адукацыю па напрамках спецыяльнасцяў фізічнай культуры і спорту.

**5. Арганізацыя метадычнай работы**

Пры планаванні метадычнай работы з настаўнікамі пачатковых класаў варта ўлічваць патрабаванні нарматыўных прававых актаў, актуальныя пытанні развіцця пачатковай адукацыі, вынікі метадычнай работы за папярэдні навучальны год, кадравы склад педагогаў, іх інтарэсы, запыты, узровень прафесійнай кампетэнтнасці.

Для метадычнай работы з настаўнікамі пачатковых класаў (на ўзроўні раёна і ўстаноў адукацыі) у 2020/2021 навучальным годзе прапануецца агульная метадычная тэма *«Удасканаленне прафесійнай кампетэнтнасці настаўнікаў пачатковых класаў па пытаннях арганізацыі вучэбна-пазнавальнай дзейнасці вучняў»*.

На жнівеньскіх інструктыўна-метадычных нарадах рэкамендуецца ўключыць педагогаў у актыўную дзейнасць па абмеркаванні наступных пытанняў:

1. Асаблівасці арганізацыі адукацыйнага працэсу на I ступені агульнай сярэдняй адукацыі ў 2020/2021 навучальным годзе:

навукова-метадычнае забеспячэнне адукацыйнага працэсу на I ступені агульнай сярэдняй адукацыі;

інструктыўна-метадычныя пісьмы па пытаннях арганізацыі адукацыйнага працэсу на I ступені агульнай сярэдняй адукацыі ў 2020/2021 навучальным годзе, стварэнне бяспечных умоў арганізацыі адукацыйнага працэсу;

эфектыўнасць выкарыстання ў адукацыйным працэсе на I ступені агульнай сярэдняй адукацыі кампанентаў ВМК па вучэбных прадметах;

дыдактычныя і дыягнастычныя матэрыялы (серыя «Кампетэнтнасны падыход») як сродак фарміравання прадметных кампетэнцый і ажыццяўлення розных відаў дзейнасці: пазнавальнай, камунікатыўнай, пошукавай, творчай і інш.;

кантроль як сродак атрымання дакладнай інфармацыі аб выніках вучэбнай дзейнасці вучняў на розных этапах навучання.

2. Прадметны часопіс як сродак інфармацыйнай, навукова-метадычнай падтрымкі настаўнікаў пачатковых класаў і павышэння іх прафесійнай кампетэнтнасці.

3. Арганізацыя і змест метадычнай работы з настаўнікамі пачатковых класаў у 2020/2021 навучальным годзе з улікам аналізу вынікаў папярэдняга навучальнага года.

На працягу навучальнага года рэкамендуецца разгледзець наступныя пытанні методыкі выкладання вучэбных прадметаў на I ступені агульнай сярэдняй адукацыі з улікам эфектыўнага педагагічнага вопыту педагогаў рэгіёну:

сучасныя падыходы да арганізацыі вучэбна-пазнавальнай дзейнасці вучняў пачатковых класаў на вучэбных занятках (агульныя падыходы, з улікам прадметнай спецыфікі);

актывізацыя вучэбна-пазнавальнай дзейнасці вучняў пачатковых класаў па авалоданні прадметнымі і метапрадметнымі кампетэнцыямі;

выкарыстанне вучэбных дапаможнікаў новага пакалення для арганізацыі вучэбна-пазнавальнай дзейнасці, фарміравання прадметных і метапрадметных кампетэнцый вучняў (з улікам прадметнай спецыфікі);

рэалізацыя ўнутрыпрадметных і міжпрадметных сувязей пры вывучэнні вучэбнага матэрыялу як неабходная ўмова актывізацыі вучэбна-пазнавальнай дзейнасці вучняў;

кантрольна-ацэначная дзейнасць настаўніка як сродак стымулявання вучэбнай дзейнасці вучняў (агульныя падыходы, з улікам прадметнай спецыфікі);

фарміраванне ў вучняў пачатковых класаў умення самастойна і адэкватна ацэньваць вынікі сваёй дзейнасці (агульныя падыходы, з улікам прадметнай спецыфікі);

фарміраванне чытацкай пiсьменнасцi вучняў пачатковых класаў у працэсе рашэння практыка-арыентаваных задач;

выкарыстанне сучасных сродкаў камунікацыі, анлайн-узаемадзеяння і адукацыйных інтэрнэт-рэсурсаў пры арганізацыі вучэбна-пазнавальнай дзейнасці вучняў пачатковых класаў;

кіраванне самастойнай вучэбна-пазнавальнай дзейнасцю вучняў пачатковых класаў пры выкананні хатніх заданняў па вучэбным прадмеце;

эфектыўнасць самаадукацыйнай дзейнасці настаўнікаў пачатковых класаў ва ўдасканаленні ІКТ-кампетэнтнасці, па пытаннях арганізацыі самастойнай вучэбна-пазнавальнай дзейнасці вучняў з выкарыстаннем адукацыйных інтэрнэт-рэсурсаў.